קטן עליו

קטן עליו (באנגלית: Elf) הוא סרט קומדיה אמריקאי משנת 2003 בבימויו של ג'ון פאברו על פי תסריט מאת דוד ברנבאום. בסרט מככבים ויל פרל, ג'יימס קאן, זואי דשנל, מרי סטינבורגן, דניאל טיי, אד אסנר ובוב ניוהארט.

הסרט, שהופק בתקציב של 33 מיליון דולרים, יצא לאקרנים בארצות הברית ב-7 בנובמבר 2003 וגרף מעל ל-220 מיליון דולרים ברחבי העולם. על בסיס עלילת הסרט הופק ב-2010 המחזה בברודוויי "Elf: The Musical" וב-2014 סרט הסטופ-מושן של NBC "Elf: Buddy's Musical Christmas". הסרט נחשב כיום לאחד מסרטי חג המולד הפופולריים ביותר בכל הזמנים.

תקציר העלילה 
עלילת הסרט מתמקדת בבאדי, אדם שהגיע בטעות לקוטב הצפוני, לאחר שהתגנב כתינוק לשק של סנטה קלאוס בבית היתומים בו גדל. באדי אומץ וגדל בקוטב הצפוני אצל האלפים, כאחד מהעוזרים של סנטה קלאוס. לאחר שהוא מגלה כאדם מבוגר שהוא בן אנוש הוא מחליט לצאת לעיר ניו יורק על מנת לאתר את אביו הביולוגי וולטר הובס (ג'יימס קאן).

שחקנים 
ויל פרל - באדי הובס, "באדי השדון"
ג'יימס קאן - וולטר הובס, אביו הביולוגי של באדי
זואי דשנל - ג'ובי, מושא אהבתו של באדי
מרי סטינבורגן - אמילי הובס, אמו הביולוגית של באדי
דניאל טאי - מייקל הובס, בנם של וולטר ואמילי ואחיו החצוי של באדי
בוב ניוהארט - אבא שדון, אביו המאמץ של באדי
אדוארד אסנר - סנטה קלאוס
פייזון לאב - וונדה
פיטר דינקלג' - מיילס פינץ'
איימי סדריס - דב, המזכירה של וולטר
מייקל לרנר - מר גרינווי, הבוס הקולני של וולטר
אנדי ריכטר - מוריס
קייל גאס - יוג'ין דאפרי
ארטי לאנג - סנטה מזויף
ג'ון פאברו - דוקטור בן לאונרדו

מדבבים 
לאון רדבון - לאון איש השלג, איש שלג אשר גר בקוטב הצפוני
ריי האריהאוסן - גור דב קוטב
ג'ון פאברו - תינוק ניבתן, מר חדשן חדקרן ותוכי ים קרח

קישורים חיצוניים

 

סרטי 2003
סרטי קומדיה אמריקאיים
סרטים באנגלית
סרטי חג המולד
סרטי פנטזיה אמריקאיים
סרטים מצוירים למחצה